text: [{"text_idx": "#000005", "text": "Fyri fleiri ma\u0301na\u00f0um si\u0301\u00f0ani, fingu skri\u0301mslah\u00f8vundarnir, A\u0301slaug Jo\u0301nsdo\u0301ttir, Kalle Gu\u0308ettler og bloggueigarin tey stuttligu ti\u0301\u00f0indi, at Klandursskri\u0301msl var vald til at vera ein av bo\u0301kunum, sum skuldi lesast a\u0301 nor\u00f0urlendslu bo\u0301kasavnsvikuni i\u0301 a\u0301r."}, {"text_idx": "#000006", "text": "Hetta er ein sto\u0301rur hei\u00f0ur fyri h\u00f8vundarnar, ti\u0301 ta\u00f0 merkir, at b\u00f8rn i\u0301 \u00f8llum nor\u00f0urlondum sita og lesa okkara bo\u0301k og pra\u0301ta um skri\u0301msl ju\u0301st hesa vikuna i\u0301 november."}, {"text_idx": "#000007", "text": "So\u0301larris kallast tiltaki\u00f0, sum sku\u0301lar og stovnar kunnu tekna seg til, og Fri\u0301sku\u0301lin i\u0301 Havn var eisini i\u0301 a\u0301r ein av teimum 2000 sku\u0301lunum og stovnunum i\u0301 nor\u00f0urlondum, sum h\u00f8vdu tekna\u00f0 seg at vera vi\u00f0. Ta\u00f0, sum tey h\u00f8vdu til fyrimuns fram um allarflest onnur, var at tey h\u00f8vdu ein av h\u00f8vundunum vi\u00f0 hondini, um man so kann siga. B\u00f8rnini hja\u0301 m\u00e6r, ganga har, og ta\u00f0 var upplagt, at eg kom u\u0301t og at lesa fyri teimum."}, {"text_idx": "#000008", "text": "Ma\u0301namorgunin tann 10. november so\u0301tu hesi ny\u0301vakna\u00f0u b\u00f8rn spent og bi\u0301\u00f0ja\u00f0u eftir at fa\u0301a s\u00f8gu."}, {"text_idx": "#000009", "text": "Skri\u0301mslakiskan kemur u\u0301t seint i\u0301 november."}, {"text_idx": "#000010", "text": "Eg l\u00e6s Klandurrski\u0301msl fyri teimum og so sum eitt eykakrydd: ta\u00f0 ny\u0301ggju skri\u0301mslabo\u0301kina: Skri\u0301mslakiskan, sum ikki er komin u\u0301t enn, men sum kemur a\u0301 Bo\u0301kad\u00f8gunum seinni i\u0301 ma\u0301na\u00f0inum."}, {"text_idx": "#000011", "text": "Aftana\u0301 h\u00f8vdu b\u00f8rnini ein langan lista av a\u0301hugaverdum spurningum og vi\u00f0merkingum til skri\u0301mslini og h\u00f8vundan."}, {"text_idx": "#000012", "text": "\u201cHvi\u0301 byrja\u00f0u tit at skriva\u00f0 b\u00f8kurnar?\u201d\n\u201cVer\u00f0ur ta\u00f0 ikki ke\u00f0iligt at skriva um tey somu skri\u0301mslini?\u201d\n\u201cEg havi lisi\u00f0 allar b\u00f8kurnar, no\u0301gvar fer\u00f0ir!\u201d\n\u201cEg fo\u0301r at lesa t\u00e6r, ti\u0301 ta\u00f0 vo\u0301ru yndisb\u00f8kurnar hja\u0301 beiggja mi\u0301num.\u201d\n\u201cMamma mi\u0301n l\u00e6s t\u00e6r fyri m\u00e6r hv\u00f8nn morgun, ta\u0301 eg gekk i\u0301 barnagar\u00f0.\u201d\n\u201cHvi\u0301 eru t\u00e6r ikki a\u0301 enskum?\u201d"}, {"text_idx": "#000013", "text": "Sharon Weiss, sku\u0301lalei\u00f0arin, hev\u00f0i bi\u00f0i\u00f0 meg taka allar skri\u0301mslab\u00f8kurnar vi\u00f0.\n\u201cMeinar tu\u0301, allar a\u0301 \u00f8llum ma\u0301lum?\u201d spurdi eg i\u0301 telefonini\n\u201cAltso allar yvir 50 u\u0301tga\u0301vurnar?\u201d\n\u201cJa! Ta\u00f0 hev\u00f0i veri\u00f0 ordiliga stuttligt!\u201d\nTa\u00f0 gj\u00f8rdi eg so, og vit gj\u00f8rdu eina framsy\u0301ning vi\u00f0 \u00f8llum teimum yvir 50 ymsu skri\u0301mslabo\u0301kunum sum eru til: 8 b\u00f8kur, nakar a\u0301 so miki\u00f0 sum 14 ma\u0301lum!"}, {"text_idx": "#000015", "text": "Ein serst\u00f8k l\u00f8ta: Ein av n\u00e6mingunum, i\u00f0 dugir spanskt, lesur skri\u0301mslini upp a\u0301 sponskum fyri vinmonnunum."}, {"text_idx": "#000016", "text": "Hetta so\u0301larrisi\u00f0 var ein serlig uppliving, ti\u0301 har eru no\u0301gv b\u00f8rn i\u0301 sku\u0301lanum, sum hava fleirma\u0301lsliga bakgrund, og skri\u0301mslab\u00f8krunar vo\u0301ru ein upplagdur m\u00f8guleiki til at menna ma\u0301lkensluna."}, {"text_idx": "#000017", "text": "Hinir skri\u0301mslah\u00f8vundarnir eisini havt a\u0301hugaverdar upplivingar hesa vikuna. Kalle skriva her, um si\u0301nar upplivingar og her skrivar A\u0301slaug eisini um tiltaki\u00f0."}, {"text_idx": "#000018", "text": "Leygardagin tann 16. november fer By\u0301arbo\u0301kasavni\u00f0 at hava si\u0301tt Tr\u00f8lla- og skri\u0301mslatiltak i\u0301 samband vi\u00f0 bo\u0301kasavnsvikuna og ta\u0301 fari eg at lesa skri\u0301mslab\u00f8kur og onkra s\u00f8gu um onnur tr\u00f8ll, nevniliga mumitr\u00f8llini hja\u0301 mi\u0301ni yndishetju Tove Janson. Eisini fara vit at gera skri\u0301mslaklipp.\nTr\u00f8ll kunnu nevniliga vera so no\u0301gv, b\u00e6\u00f0i skri\u0301msl, mumitr\u00f8ll og gry\u0301lur."}, {"text_idx": "#000019", "text": "Um tit hava hug at fa\u0301ast vi\u00f0 tr\u00f8ll, ber til at fara a\u0301 heimasi\u0301\u00f0una hja\u0301 Nor\u00f0urlendsku Bo\u0301kasavnsvikuni og prenta tr\u00f8ll og i\u0301bu\u0301gvar u\u0301r Mumidalinum at klippa u\u0301t."}, {"text_idx": "#000021", "text": "Your email address will not be published. Required fields are marked *"}, {"text_idx": "#000022", "text": "Save my name, email, and website in this browser for the next time I comment."}, {"text_idx": "#000025", "text": "Ny\u0301ggjastu greinarnar / Recent Post"}, {"text_idx": "#000026", "text": "Dreymso\u0301tt \u2013 ny\u0301ggj dystopisk skalds\u00f8ga / Dream Death \u2013 new dystopian novel\nHon sum ro\u0301\u00f0i eftir \u00e6laboganum, nu\u0301 a\u0301 4 ma\u0301lum / She Rowed after the Rainbow, now in 4 languages\nHvar eru Sunny og Su\u0301ni? \u2013 Where are Sunny and Su\u0301ni?"}, {"text_idx": "#000027", "text": "Get every new post on this blog delivered to your Inbox."}]